pythainlp/thai-wiki-dataset-v3 huggingface dataset:
ชิกูวะ

ชิกูวะ  เป็นผลิตภัณฑ์อาหารของญี่ปุ่น ทำจากส่วนผสมได้แก่ ซูริมิ (เนื้อปลาบด) เกลือ น้ำตาล แป้ง ผงชูรส และไข่ขาว นำมาผสมให้เข้ากันแล้วนำมาพันรอบไม้ไผ่หรือแท่งโลหะ จากนั้นนำไปนึ่งหรือต้ม คำว่า "ชิกูวะ" มีความหมายว่า "วงแหวนไม้ไผ่" มีที่มาจากลักษณะของชิกูวะเมื่อนำมาหั่นเป็นแผ่น
ผลิตภัณฑ์ซูริมิหลายอย่างเช่นคามาโบโกะและซัตสึมาอาเงะเป็นที่นิยมอย่างมาก ในจังหวัดทตโตริมีการบริโภคผลิตภัณฑ์ซูริมิต่อครัวเรือนมากที่สุดในทุกจังหวัดในรอบ 30 ปีที่ผ่านมาตั้งแต่ปีแรกที่เริ่มมีการเก็บข้อมูล ชิกูวะก็ได้รับความนิยมในฐานะขนมขบเคี้ยว เพราะมีราคาถูกและเป็นแหล่งของโปรตีนที่มีไขมันต่ำ
==ส่วนประกอบ==
===ปลาที่เลือกใข้===
ปลาเนื้อขาวที่ใช้ทำซูริมิ (ญี่ปุ่น: 擂り身, มีความหมายว่า "เนื้อบด") ได้แก่:
Alaska pollock (Theragra chalcogramma)
ปลาฉลาม หลายชนิด (Selachimorpha)
ปลานกกระจอก หลายชนิด (Exocoetidae)
Okhotsk atka mackerel (Pleurogrammus azonus)
Golden threadfin bream (Nemipterus virgatus)
ปลาแบสดำ
* ปลาเบสปากเล็ก (Micropterus dolomieu)
* ปากเบสปากใหญ่ (Micropterus salmoides)
* Florida black bass (Micropterus floridanus)
==การนำไปใช้==
ชิกูวะสามารถรับประทานเดี่ยว ๆ ได้ และสามารถใช้เป็นส่วนผสมของอาหารจำพวกนิโมโนะ (ของต้ม) เช่น โอเด้ง ชิคุเซนนิ อุด้ง ยากิโซบะ ยาไซ-อิทาเมะ และแกงกะหรี่ญี่ปุ่น
==ความหลากหลายตามภูมิภาค==
ลักษระของชิกูวะมีความหลากหลายตามแต่ละภูมิภาคของประเทศญี่ปุ่น ทางด้านตะวันออกของทตโตริและส่วนหนึ่งของนางาซากิ มีโทฟุ-ชิคุวะโดยการเพิ่มเต้าหู้ลงในซูริมิ มักเลือกใช้เต้าหู้แข็ง
ในเมืองยาวาตาฮามะ จังหวัดเอฮิเมะ มีคาวะ-ชิกูวะ (มีความหมายว่า "ชิกูวะผิวหนัง") โดยการนำหนังปลามาห่อรอบไม้เสียบแล้วนำไปต้ม คาวะ-ชิกูวะเป็นผลพลอยได้จากการผลิตชิกูวะปกติ ซึ่งมีเนื้อสัมผัสและรสชาติต่างออกไป
ในเมืองชิโกกุจูโอ จังหวัดเอฮิเมะ มีเอบิ-ชิกูวะ ซึ่งมีเนื้อกุ้งบดเป็นส่วนผสมในซูริมิ
ในเมืองโคมาซึชิมะ จังหวัดโทกูชิมะ มีทาเคะ-ชิกูวะ (มีความหมายว่า "ชิกูวะไผ่") ซึ่งยังคงไม้ไผ่ไว้หลังจากนำไปต้มแล้ว
==ดูเพิ่ม==
คามาโบโกะ
อาหารญี่ปุ่น
จูเก่อ

จูเก่อ หรือ จูกัด ในภาษาจีน Jegal ในภาษาเกาหลี หรือ โมโรกูซุ ในภาษาญี่ปุ่น เป็นนามสกุลในเอเชียตะวันออก จัดเป็นลำดับที่ 314 ใน นามสกุล 100 ตระกูล ในประเทศจีน นามสกุลนี้มักใช้ในความหมายที่พ้องกับความฉลาดในวัฒนธรรมจีน จากชื่อเสียงของจูเก่อ เลี่ยง (จูกัดเหลียง หรือขงเบ้ง) นามสกุลนี้มีที่มาจากสาขาของตระกูลเก่อ ซึ่งเพิ่มตัวอักษรลงในชื่อของตน
==รายชื่อบุคคลที่มีชื่อเสียง==
===จูเก่อ===
จูเก่อ เฟิง (諸葛豐; ราวศตวรรษที่ 1 ก่อนคริสตกาล) ขุนนางแห่งราชวงศ์ฮั่นตะวันตก
จูเก่อ กุย (諸葛珪; ราวศตวรรษที่ 2) ขุนนางแห่งราชวงศ์ฮั่นตะวันออก
จูเก่อ เสฺวียน (諸葛玄; เสียชีวิต ค.ศ. 197) ลูกพี่ลูกน้องของจูเก่อ กุย ขุนนางแห่งราชวงศ์ฮั่นตะวันออก
จูกัดกิ๋น หรือ จูเก่อ จิน (諸葛瑾; ค.ศ. 174–241) บุตรชายคนแรกของจูเก่อ กุย ขุนพลแห่งง่อก๊กในยุคสามก๊ก
* จูกัดเก๊ก หรือ จูเก่อ เค่อ (諸葛恪; ค.ศ. 203–253) บุตรชายคนแรกของจูกัดกิ๋น ขุนพลและผู้สำเร็จราชการแห่งง่อก๊ก
* จูเก่อ หรง (諸葛融; เสียชีวิต ค.ศ. 253) บุตรชายคนที่สามของจูกัดกิ๋น ขุนพลแห่งง่อก๊ก
จูกัดเหลียง หรือ จูเก่อ เลี่ยง (諸葛亮; ค.ศ. 181-234) บุตรชายคนที่สองของจูเก่อ กุย รัฐบุรุษและเสนาธิการแห่งจ๊กก๊กในยุคสามก๊ก
* จูกัดเจี๋ยม หรือ จูเก่อ จาน (諸葛瞻; ค.ศ. 227–263) บุตรชายของจูกัดเหลียง ขุนพลแห่งจ๊กก๊ก
** จูกัดสง หรือ จูเก่อ ช่าง (諸葛尚; เสียชีวิต ค.ศ. 263) บุตรชายของจูกัดเจี๋ยม นายทหารแห่งจ๊กก๊ก
* จูเก่อ เฉียว (諸葛喬; ค.ศ. 199-223) บุตรชายคนที่สองของจูกัดกิ๋นและบุตรบุญธรรมของจูกัดเหลียง ขุนนางแห่งจ๊กก๊ก
** จูเก่อ พาน (諸葛攀) บุตรชายของจูเก่อ เฉียว
จูเก่อ จฺวิน (諸葛均; ราวศตวรรษที่ 2 และ 3)  บุตรชายคนที่สามของจูเก่อ กุย ขุนนางแห่งจ๊กก๊ก
จูกัดเอี๋ยน หรือ จูเก่อ ต้าน (諸葛誕; เสียชีวิต ค.ศ. 258) ลูกพี่ลูกน้องของจูกัดกิ๋นและจูกัดเหลียง ขุนพลแห่งวุยก๊กในยุคสามก๊ก
* จูกัดเจ้ง หรือ จูเก่อ จิ้ง (諸葛靚) บุตรชายของจูกัดเอี๋ยน ขุนนางแห่งราชวงศ์จิ้นตะวันตก
** จูเก่อ ฮุย (諸葛恢; ค.ศ. 284–345) บุตรชายของจูกัดเจ้ง ขุนนางแห่งราชวงศ์จิ้นตะวันตก
จูกัดสู หรือ จูเก่อ ซฺวี่ (諸葛緒; มีชีวิตในช่วง ค.ศ. 255–260s) ขุนนางแห่งวุยก๊ก
* จูเก่อ ชง (諸葛沖) บุตรชายของจูกัดสู ขุนนางแห่งราชวงศ์จิ้นตะวันตก
จูเก่อ จ่างหมิน (諸葛長民; เสียชีวิต ค.ศ. 413) ขุนพลแห่งราชวงศ์จิ้นตะวันออก
จูเก่อ สฺวั่ง (諸葛爽; เสียชีวิต ค.ศ. 886), ขุนพลแห่งราชวงศ์ถัง
มารี จูเก่อ (诸葛紫岐; เกิด ค.ศ. 1983) นางแบบในฮ่องกงชาวจีน-แคนาดา
===Jegal===
Jaegal Sung-yeol (諸葛成烈; เกิด ค.ศ. 1970) อดีตนักกีฬาสปีดสเก็ตติ้ง
===โมโรกูซุ===
โมโรกูซุ โนบูซูมิ (諸葛信澄; ค.ศ. 1849–1880) นักการศึกษาในยุคเมจิ
โมโรกูซุ มูเนโอะ (諸葛宗男; เกิด ค.ศ. 1946) ศาสตราจารย์นโยบายสาธารณะที่มหาวิทยาลัยโตเกียว
==ดูเพิ่ม==
หมู่บ้านจูกัด
==อ้างอิง==
==แหล่งข้อมูลอื่น==
Chinese surname history: Zhuge
นามสกุล
นามสกุลจีน
ปาลังการายา

ปาลังการายา (Palangka Raya) เป็นเมืองหลวงของจังหวัดกาลีมันตันกลาง ประเทศอินโดนีเซีย ยังเป็นที่รู้จักจากการเป็นเมืองที่ตั้งอยู่ตอนกลางของเกาะบอร์เนียวที่อยู่ระหว่างแม่น้ำกาฮายันกับแม่น้ำซาบาเงา สนามบินที่ใกล้ที่สุดของเมืองคือ สนามจีลิก รีวุต
เมืองมีประชากร 220,962 คน จากข้อมูลการสำรวจสำมะโนประชากรปี ค.ศ. 2010 (เปรียบเทียบกับการสำรวจในปี 2000 มีประชากร 158,770 คน) โดยมีความหนาแน่นประชากรเฉลี่ย 92.1 คน/ตร.กม. (การสำรวจสำมะโนประชากรปี 2010) และการประเมินประชากรอย่างเป็นทางการล่าสุดเมื่อเดือนมกราคม 2014 มีประชากร 236,601 คน
เมืองก่อตั้งในปี 1957 (กฎหมายพลังงาน 10/1957 เรื่องการก่อตั้งแคว้นการปกครองตนเองกาลีมันตันกลางระดับ 1) ในบริเวณรกร้างว่างเปล่าที่เปิดผ่านหมู่บ้านปาฮันดุตริมฝั่งแม่น้ำกาฮายัน เมืองปาลังการายายังเป็นเมืองที่มีพื้นที่มากที่สุดในอินโดนีเซีย พื้นที่ส่วนใหญ่ของเมืองยังคงเป็นป่าไม้ รวมถึงป่าสงวน บริเวณอนุรักษ์ทางธรรมชาติ และป่าตังกีลิง
ปาลังการายายังถือได้ว่าเป็นตัวเต็งในการเป็นเมืองหลวงแห่งใหม่ของอินโดนีเซีย
==อ้างอิง==
นครในประเทศอินโดนีเซีย
จังหวัดกาลีมันตันกลาง
กลุ่มอาการแดนดี–วอล์กเกอร์

กลุ่มอาการแดนดี–วอล์กเกอร์ (Dandy–Walker syndrome, DWS) เป็นความผิดปกติแต่กำเนิดชนิดหนึ่งของสมองซึ่งเป็นโรคหายาก แบ่งออกเป็นสามชนิดย่อย แต่ละชนิดมีความรุนแรงแตกต่างกันไป ความผิดปกติสำคัญซึ่งเหมือนกันระหว่างสามชนิดนี้คือมีความผิดปกติของเซเรเบลลัม หรือสมองน้อย ซึ่งเป็นสมองส่วนที่ควบคุมการประสานงานกล้ามเนื้อ สมองอีกส่วนที่มักจะได้รับผลกระทบด้วยคือบริเวณโพรงสมองที่สามและโพรงสมองที่สี่ ซึ่งบริเวณนี้หากได้รับผลกระทบอาจทำให้เกิดการไหลของน้ำหล่อสมองไขสันหลังที่ผิดปกติ ทำให้เกิดความดันในกะโหลกสูง ส่งผลต่อการทำงานของสมองส่วนอื่นๆ ได้ บางรายจะมีโพรงสมองคั่งน้ำ ทำให้มีศีรษะโตผิดปกติได้ ผู้ป่วยอาจมีความพิการทางกายที่เป็นผลจากสมองได้หลายระดับ (อัมพาตสมองใหญ่) ส่วนใหญ่หากเป็นแล้วมักจะเป็นไปตลอดชีวิต ประมาณครึ่งหนึ่งจะความพิการทางสติปัญญาร่วมด้วย ซึ่งอาจเป็นได้หลายระดับตั้งแต่รุนแรงจนถึงมีสติปัญญาใกล้เคียงปกติ และอาจมีพัฒนาการล่าช้าในด้านอื่น ๆ เช่น การคลาน การเดิน และการประสานงานกล้ามเนื้อ (เช่น เขียนหนังสือ) บางรายอาจมีโรคลมชักร่วมด้วย
การรักษาทำได้โดยการทำกายภาพบำบัด การศึกษาพิเศษ และการผ่าตัดเพื่อวางทางระบายน้ำหล่อสมองไขสันหลังในบางราย เป็นต้น
โรคนี้ได้ชื่อตามชื่อของวอลเตอร์ แดนดี และอาร์เทอร์ เอิร์ล วอล์กเกอร์
== แหล่งข้อมูลอื่น ==
โรคหายาก
รูปผิดปกติแต่กำเนิดของระบบประสาท
ห้าแก่นเรื่องทางภูมิศาสตร์

ห้าแก่นเรื่องทางภูมิศาสตร์ (five themes of geography) เป็นเครื่องมือทางการศึกษาสำหรับการสอนทางภูมิศาสตร์ โดยสมาคมนักภูมิศาสตร์อเมริกัน (Association of American Geographers) ได้นำมาใช้ใน ค.ศ. 1984 ทั้งห้าแก่นเรื่องได้รับการเผยแพร่ในสิ่งพิมพ์ของคณะกรรมการแห่งชาติว่าด้วยการศึกษาภูมิศาสตร์ (National Council for Geographic Education) ร่วมกับสมาคมนักภูมิศาสตร์อเมริกันหรือ NCGE / AAG เรื่อง แนวทางสำหรับการศึกษาภูมิศาสตร์ โรงเรียนประถมศึกษาและมัธยมศึกษา (Guidelines for Geographic Education, Elementary, and Secondary Schools) ในชั้นเรียนด้านภูมิศาสตร์และสังคมศึกษาของประเทศสหรัฐส่วนใหญ่นำห้าแก่นเรื่องมาใช้ในการเรียนการสอน
== แก่นเรื่อง ==
ห้าแก่นเรื่องถูกแทนที่โดยมาตรฐานภูมิศาสตร์เพื่อชีวิต (the Geography for Life standards) ซึ่งเผยแพร่โดยสมาคมภูมิศาสตร์แห่งชาติ (National Geographic Society) ของสหรัฐอเมริกา มาตรฐานมีทั้งหมดสิบแปดตัวชี้วัดและประกาศใช้ใน ค.ศ. 1994 อย่างไรก็ตามทั้งห้าแก่นเรื่องยังคงถูกใช้ในสถานศึกษาหลายแห่ง ห้าแก่นเรื่องประกอบด้วย
ที่ตั้ง
สถานที่
ปฏิสัมพันธ์ระหว่างมนุษย์กับสิ่งแวดล้อม
การเคลื่อนย้าย
ภูมิภาค
=== ที่ตั้ง ===
ทุกจุดบนพื้นโลกมีที่ตั้ง ที่ตั้งสามารถระบุได้สองประเภท ดังนี้
ที่ตั้งสัมบูรณ์ (Absolute location) คือ ที่ตั้งที่ระบุด้วยละติจูดและลองจิจูดของโลก ตัวอย่างเช่น พิกัดของเมืองออลบานี รัฐนิวยอร์กอยู่ที่ 42.6525 องศาเหนือ และ 73.7572 องศาตะวันออก
ที่ตั้งสัมพันธ์ (Relative location) คือ ที่ตั้งที่ระบุด้วยสถานที่ใกล้เคียง ตัวอย่างเช่น เมืองออลบานี รัฐนิวยอร์ก อยู่ห่างจากนครนิวยอร์กประมาณ 140 ไมล์ทางเหนือ
=== สถานที่ ===
สถานที่เป็นบริเวณที่ได้รับอิทธิพลจากสิ่งต่าง ๆ ในพื้นที่นั้น ๆ ทุกสถานที่มีคุณลักษณะเฉพาะตัวและทำให้แตกต่างจากสถานที่อื่น ๆ ประกอบด้วย
ภูมินาม (Toponym) คือ ชื่อของสถานที่ โดยเฉพาะชื่อที่ตั้งตามลักษณะภูมิประเทศ
ตำแหน่ง (Site) คือ บริเวณพื้นที่ที่การก่อสร้างเมือง อาคาร หรืออนุสาวรีย์
สภาพแวดล้อม (Situation) คือ ที่ตั้งและสภาพแวดล้อมของสถานที่
ประชากร (Population) คือ จำนวนของผุ้คนที่อาศัยอยู่ในพื้นที่
=== ปฏิสัมพันธ์ระหว่างมนุษย์กับสิ่งแวดล้อม ===
แก่นเรื่องนี้อธิบายถึงว่าผู้คนมีปฏิสัมพันธ์กับสิ่งแวดล้อมอย่างไรและสิ่งแวดล้อมมีผลกระทบกลับมาอย่างไร ประกอบด้วยแนวคิดหลักสามประการ คือ
การพึ่งพา (Dependenc) คือ มนุษย์ขึ้นอยู่กับกับสิ่งแวดล้อม
การปรับตัว (Adaptation) คือ มนุษย์ปรับตัวเข้ากับสิ่งแวดล้อม
การเปลี่ยนแปลง (Modification) คือ มนุษย์เปลี่ยนแปลงสิ่งแวดล้อม
=== การเคลื่อนย้าย ===
การเคลื่อนย้าย คือการเดินทางของผู้คน สินค้า และความคิดจากที่หนึ่งไปยังที่อื่น ๆ อาทิเช่น การขยายอาณาเขตไปทางตะวันตกของประเทศสหรัฐ การปฏิวัติสารสนเทศ และการย้ายถิ่นเข้าประเทศ สิ่งประดิษฐ์ใหม่ ๆ เช่นเครื่องบินและอินเทอร์เน็ตทำให้เกิดการเคลื่อนย้ายของสินค้าและอุดมการณ์สามารถผ่านไปในระยะทางที่ยาวไกลแต่ใช้เวลาน้อย การเดินทางของบุคคลจากสถานที่หนึ่งไปยังอีกสถานที่และตัวเลือกในการเดินทางของพวกเขาก็เป็นส่วนหนึ่งของการเคลื่อนย้ายด้วยเช่นกัน ตัวอย่างเช่น รถยนต์ รถโดยสารประจำทาง เครื่องบิน และเรือ เป็นต้น
=== ภูมิภาค ===
ภูมิภาคเป็นพื้นที่ที่มีลักษณะเฉพาะตัว ประกอบด้วยลักษณะของมนุษย์ อาทิ ประชากร หรือการเมือง และลักษณะทางกายภาพ อาทิ ภูมิอากาศ และพืชพรรณ ตัวอย่างเช่น สหรัฐถือเป็นภูมิภาคทางการเมืองเนื่องจากสหรัฐมีรัฐบาลเป็นส่วนหนึ่งในการบริหารประเทศ
== อ้างอิง ==
การศึกษาภูมิศาสตร์
สนามกีฬาสำนักงานตำรวจแห่งชาติโอมาน

สนามกีฬาสำนักงานตำรวจแห่งชาติโอมาน (ملعب الشرطة السلطانية العُمانية) เป็นสนามกีฬาประเภทใช้หลายวัตถุประสงค์ที่เมืองมัสกัต, ประเทศโอมาน  สนามกีฬาแห่งนี้เป็นสนามที่ใช้แข่งขันกีฬาฟุตบอลหลายรอบที่สำคัญ และยังเป็นสนามหลักของสโมสรโอมานคลับ สนามกีฬาแห่งนี้สามรถบรรจุคนได้ถึง 15,000 คน แต่ลดลงเหลือ 12,000 คน สนามกีฬาเป็นของสำนักงานตำรวจแห่งชาติโอมาน โดยเป็นสนามเจ้าภาพและสำหรับการเดินขบวนที่สำคัญภายในประเทศ สนามแห่งนี้เป็นสนามเพียงไม่กี่แห่งที่ใช้ในการแข่งขันคริกเกตของประเทศโอมาน
== ประวัติ ==
สนามแห่งนี้สามรถบรรจุคนได้ 15,000 คน ส่วนใหญ่ใช้เพื่อสำหรับเกมฟุตบอล ปัจจุบันยังเป็นสนามหลักของสโมสรโอมานคลับสำหรับเป็นเจ้าบ้าน
ชื่อสนามกีฬาแห่งนี้ มีที่มาจากพื้นที่ตรงนั้นเป็นพื้นที่ของสำนักงานตำรวจแห่งชาติโอมาน นอกจากนี้ยังใช้เป็นสนามกีฬาภายในบ้านสำหรับทีมฟุตบอลแห่งชาติโอมาน และในฟุตบอลโลก 2010 มีคุณสมบัติในภูมิภาคเอเชียเกมฟุตบอลแห่งชาติญี่ปุ่นกับโอมานในสนามนี้ถูกจัดขึ้นในวันที่ 7 มิถุนายน ค.ศ. 2008
== อ้างอิง ==
== แหล่งข้อมูลอื่น ==
worldstadiums.comによる紹介 
Soccerway.comによる紹介
สนามกีฬาในประเทศโอมาน
สิ่งก่อสร้างตั้งแต่ พ.ศ. 2530
กีฬากาบัดดี้ในกีฬาแห่งชาติ ครั้งที่ 46

กีฬากาบัดดีในกีฬาแห่งชาติ ครั้งที่ 46 เริ่มขึ้นเมื่อวันที่ 20–26 พฤษจิกายน พ.ศ. 2561 ณ โรงยิมส์โรงเรียนเทศบาล 7 ฝั่งหมิ่น มีรายการชิงเหรียญทั้งหมด 2 รายการ ได้แก่ เหรียญทอง 30 เหรียญ, เหรียญเงิน 30 เหรียญ และเหรียญทองแดง 60 เหรียญ รวมทั้งหมด 120 เหรียญ มีเกียรติบัตรรวมทั้งหมด 200 ใบ มีนักกีฬาและเจ้าหน้าที่รวม 336 คน
== สรุปเหรียญรางวัล ==
{| 
|-
|1||align=left| || 2  ||  ||  || 2
|-
|2||align=left| ||  || 2 ||  || 2
|-
|3||align=left| ||  ||  || 1 || 1
|-
|4||align=left| ||  ||  ||1  || 1
|-
|5||align=left| ||  ||  || 1 || 1
|-
|6||align=left| ||  ||  || 1 || 1
|-
|7||align=left| ||  ||  ||  ||
|-
|8||align=left| ||  ||  ||  ||
|-
|9||align=left| ||  ||  ||  ||
|-
|10||align=left| ||  ||  ||  ||
|-
|11||align=left| ||  ||  ||  ||
|-
!colspan=2| รวม ||  ||  ||  ||
|}
== ชนิดกีฬา ==
{| 
|-
|rowspan=2|ทีมชาย
|rowspan=2|
ชาญวิทย์  วิเชียร
ศราวุฒิ  ห่อเพชร
เฉลิมพร  นันทกิจโกศล
เอกรัตน์  วุฒิพงศ์
นัฐวัตร  หลีบุตร
ธนดล  ข้องจิตร์
ธวัชชัย  สร้อยทอง
ฮาซัน  ทองเครือ
ติณณ์  ผลชู
พัชร  สมจิตต์
ศุภวิชญ์  ธานินพงศ์
คุณากร  จันทร์เจริญ
|rowspan=2|
อนุชิต  เหรียญทอง
รัตติพงษ์  พ่อค้า
พิชัยยุทธ  ผลคำ
วุฒิชัย  อินสาระเทพ
สหรัฐ  สุทธิปรีชานันท์
อนุรักษ์  วิเทียนรัมย์
ปราโมทย์  สายสิงห์
กิตธิชัย  ก้านเกต
อุกฤษ  นรสิง
ธรรมสรณ์  กิจขจรเกียรติ
ศศิธร  รุ่งสว่าง
|
สุรสิทธิ์  หนามพรม
ณัฐพล  ศิริพลไชยกาญจน์
อนิวัฒน์  พากเพียร
ธเนศพล  บุญกว้าง
สายชล  บ่อทอง
สรรเสริญ  พุ่มพวง
ประทีป  สุกดำ
ราเชษฐ์  เดชชัยภูมิ
อิศรา  บุญเฮ้า
จิตรเทพ  บุญยืด
ปรีชา  มาไสย์
พีรพงค์  ฤษี
|-
|
สหชัย  นุชนารถ
ทศพล  แก้วมิ่ง
กฤษฎา  บัวลอย
ชัยธวัช  สิทธิสม
สิทธิพล  ลิ้มสำราญ
ธนกฤต  หงษ์วิลัย
จริวัฒน์  บัวทอง
นนทกร  นุชยิ้มย่อง
ทนงศักดิ์  ศรีเหรา
อนุชา  จงเจริญถาวรกุล
วงศกร  ไทยบุตร
ศุภกิตต์  ใจเอื้อย
|-bgcolor=#ddd
|colspan=4|
|-
|rowspan=2|ทีมหญิง
|rowspan=2|
กมลทิพย์  สุวรรณชนะ
น้ำฝน  ค้างคีรี
นันทรัตน์  นันทกิจโกศล
วาสนา  ราชมณี
เสาวภา  เชื้อขาว
วิธิวา  สายแก้ว
พรพรรณ  เกื้อกูล
เบญจรัตน์  ขวัญใจ
ศศิธร  สงศิริ
หฤทัยกาญจน์  โปร่งใจ
วิลากุล  สุวรรณชาตรี
ยุวลักษณ์  มงคล
|rowspan=2|
พรทิพา  เพชรล้วน
สุภารัตน์  ทรารมย์
พรนิพา  เอี้ยงทอง
อมาวสี  รักยิ่ง
อมานิกา  ปัดทำ
ปานธิดา  คำธาตุ
หทัยรัตน์  คมมน
พรทิพย์  โปร่งจิตร
ธนพร  บุญประเสริฐ
สิราวรรณ  ไชยสุวรรณ
จิราวรรณ  สุวรรณเสาร์
นุจนาถ  วงค์ประทุม
|
ภัททราภรณ์  หมันกุล
กมลชนก  แสนพล
มินตรา  สายพรม
กรรณิกา  มั่นหมาย
อารีนา  พงษ์ลัดดา
ซาไรยา  รักษา
อทิตยา  นายาว
สุทธิดา  เจริญศักดิ์
ปิยวรรณ  รองเดช
กัลยาณี  รองเดช
|-
|
ชรินดา  ยินดี
ธาวินี  ทองขาว
จันทร์ฉาย  กลิ่นนาค
มยุริญ  วงศ์ชนิตว์กุล
เปรมฤดี  แสงว่าง
วรางคณา  แซ่หลอ
ชุติมา  ศรีเรือง
มุทิตา  ศักดิ์เจริญชัยกุล
นริศรา  สงวนสิน
อินทิรา  สินเช้า
ชุติมน  บุตรอามาตย์
โสภิณ  เปรมโสภณ
|}
== แหล่งข้อมูลอื่น ==
กำหนดการแข่งขันกีฬากาบัดดี 
กีฬาในการแข่งขันกีฬาแห่งชาติ ครั้งที่ 46
ซีจีพี เกรย์

ซีจีพี เกรย์ (CGP Grey) เป็นยูทูบเบอร์การศึกษา นักพอดแคสต์ และสตรีมเมอร์สดชาวอเมริกัน-ไอริชที่สร้างวิดีโออธิบายสั้น ๆ ในเนื้อหาที่เกี่ยวกับการเมือง, ภูมิศาสตร์, เศรษฐกิจ, ประวัติศาสตร์ และวัฒนธรรม
นอกจากนี้ เกรย์ยังเป็นที่รู้จักจากการทำพ็อกแคสต์เฮลโลอินเทอร์เน็ตร่วมกับเบรดี ฮารานใน ค.ศ. 2014 และเป็นพิธีการในพอดแคสต์ คอเท็กซ์ ร่วมกับไมก์ เฮอร์ลีย์ ผู้ร่วมก่อตั้งเครือข่ายพอดแคสต์รีเลย์เอ็ฟเอ็มตั้งแต่ ค.ศ. 2015
== ชีวิตช่วงต้นและอาชีพ ==
เกรย์เติบโตที่ชานเมืองเกาะลองของนครนิวยอร์ก เขาเข้าวิทยาลัยที่นิวยอร์กทางเหนือ (upstate New York) แล้วได้ปริญญาถึงสองอัน ได้แก่สาขาฟิสิกส์และสังคมวิทยา
ย่า/ยายของเกรย์เกิดที่ประเทศไอร์แลนด์ ในวัยเด็ก พ่อของเขาสมัครขอสัญชาติไอริชแทนเขา ซึ่งทำให้เกรย์ได้รับสิทธิพลเมืองทั้งอเมริกัน–ไอริช แล้วใช้โอกาสนี้ไปที่สหภาพยุโรปและเข้าไปในลอนดอน จากนั้นเกรย์จึงศึกษาปริญญาโทสาขาเศรษฐศาสตร์ในลอนดอน และอาศัยอยู่ในนครนี้ต่อไป
== วิดีโอ ==
CGP Grey ช่องยูทูบหลักของเกรย์มีเนื้อหาหลักเกี่ยวกับวิดีโออธิบายในวิชาต่าง ๆ เช่น การเมือง, ภูมิศาสตร์, เศรษฐกิจ, ประวัติศาสตร์, ผลิตภาพ, อินเทอร์เน็ต, วิทยาศาสตร์, วัฒนธรรมอเมริกัน และวัฒนธรรมอังกฤษ ในวิดีโอมีเกรย์พูดต่อหน้าแอนิเมชัน, ภาพสต็อก และภาพนิ่ง ถึงแม้ว่าเกือบทุกวิดีโอจะมีเสียงของเกรย์ แต่ไม่มีการเปิดเผยใบหน้าของเขาในวิดีโอของตนเองเลย และในวิดีโอของคนอื่น ๆ ก็จะเบลอหน้าเขาเกือบทุกครั้ง เขามักใช้มนุษย์ก้างปลาที่สวมแว่นตาแทนตัวเขาเอง เกรย์กล่าวว่ารูปแบบการนำเสนอในวิดีโอของเขาได้แรงบันดาลใจจากซีรีส์ Zero Punctuation ของยาฮ์ตซี โครชอว์
== อ้างอิง ==
== แหล่งข้อมูลอื่น ==
บุคคลจากรัฐนิวยอร์ก
บุคคลที่ยังมีชีวิตอยู่
บุคคลจากลอนดอน
บุคคลจากลองไอแลนด์
ชาวอเมริกันเชื้อสายไอริช
ทางหลวงแผ่นดินหมายเลข 295

redirect สะพานมิตรภาพไทย–ลาว 3 (นครพนม–คำม่วน)
มิดเดิลเซกซ์

มิดเดิลเซกซ์ (Middlesex) เทศมณฑลในอดีตของประเทศอังกฤษ ปัจจุบันถือเป็นส่วนหนึ่งของเขตมหานครลอนดอน ครอบคลุมอาณาบริเวณราวหนึ่งในสี่ของกรุงลอนดอนปัจจุบัน
==อ้างอิง==
เทศมณฑลในประวัติศาสตร์อังกฤษ
ชาติเสือพันธุ์มังกร

ชาติเสือพันธุ์มังกร เป็นละครโทรทัศน์ไทยแนว แอ็คชั่น-โรแมนติก-พีเรียด-ดราม่า ผลิตโดย บริษัท ทีวีซีน แอนด์ พิคเจอร์ จำกัด สร้างจากบทประพันธ์ของ ปราณธร บทโทรทัศน์โดย บทกร กำกับการแสดงโดย กิตติศักดิ์ ชีวาสัจจาสกุล อำนวยการดำเนินงานโดย ณัฏฐนันท์ ฉวีวงษ์ ลำดับเสียง/ดนตรีประกอบโดย ปั้น-ปั้น ออกแบบเครื่องแต่งกายโดย ชัชวาล สกลศิลป์ ออกแบบการต่อสู้โดย วีระพล ภูมาตย์ฝน นำแสดงโดย เจมส์ มาร์, เดียร์น่า ฟลีโป, ณัฐวิญญ์ วัฒนกิติพัฒน์, มณีรัตน์ ศรีจรูญ, เอกพงศ์ จงเกษกรณ์, รินรดา แก้วบัวสาย, ณัฐฐชาช์ บุญประชม ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.20 - 22.50 น. เริ่มตอนแรกวันอังคารที่ 20 พฤศจิกายน พ.ศ. 2561 ทาง สถานีโทรทัศน์ไทยทีวีสีช่อง 3 ต่อจากละครเรื่องประกาศิตกามเทพ 
== นักแสดง ==
{| class = "wikitable"
|-
! ละครโทรทัศน์ || พ.ศ. 2561
|-
| สถานีออกอากาศ || ช่อง 3, ไลน์ทีวี
|-
| ผู้จัดละคร ||  ทีวีซีน แอนด์ พิคเจอร์
|-
| บทโทรทัศน์ || บทกร
|-
| ผู้กำกับการแสดง || กิตติศักดิ์ ชีวาสัจจาสกุล
|-
! บทบาท || colspan = "1" align = "center"| นักแสดงหลัก
|-
| ทรงวาด (เจ้าพ่อลิ้มบุ่นโฮ่ว/เถ้าแก่เสือ) || เจมส์ มาร์
|-
| ปิ่นมุก (ลี้เตียงจู) || เดียร์น่า ฟลีโป
|-
| ลิ้มเฮ้งเตี๋ยง (อาเตี๋ยง) || ณัฐวิญญ์ วัฒนกิติพัฒน์
|-
| โอ๊วไต้เกียว || มณีรัตน์ ศรีจรูญ
|-
| พันเอกชาญยุทธ (พี่อ้าย) || เอกพงศ์ จงเกษกรณ์
|-
| ลิ้มป่วยซัง (อาซัง) || รินรดา แก้วบัวสาย
|-
| ลิ้มลี่เง็ก (อาเง็ก) || ณัฐฐชาช์ บุญประชม
|-
| เล้าก๊กเหล็ง (ทิเหล็ง) || ดนัย จารุจินดา
|-
| สิบตำรวจเอกรณชิต เชิดชาติ || จิตรภาณุ กลมแก้ว
|-
! บทบาท || colspan = "1" align = "center"| นักแสดงสมทบ
|-
| ลิ้มเม่งฮง || ทนงศักดิ์ ศุภการ
|-
| โอ๊วฮุ่ยเชี้ยง || สันติสุข พรหมศิริ
|-
| พันเดช || วริษฐ์ ทิพโกมุท
|-
| วิสูตร || พศิน เรืองวุฒิ
|-
| พริ้มเพรา (ลี่บ๊วย) || น้ำหนึ่ง สุทธิเดชานัย
|-
| ฤทธิ์ || จักรพันธ์ จันโอ
|-
| อาม่ากิมเอ็ง || น้ำเงิน บุญหนัก
|-
| ธีมา (เล้าก๊กไช้) || ธนลภย์ ปรีดามาโนช
|-
! บทบาท || colspan = "1" align = "center"| นักแสดงรับเชิญ
|-
| ฮ้อกงบุ๊ง (แปะฮ้อ) || มนตรี เจนอักษร
|-
| เตียฮุ่ยหลิง || บุศย์สิริ รัตนาไพศาลสุข
|-
| เตียฮกไช้ || รอน บรรจงสร้าง
|-
| รัฐมนตรีการันต์ || ศานติ สันติเวชชกุล
|-
| หมวดโอฬาร || เวนย์ ฟอลโคเนอร์
|-
| สุเทพ || การันต์ อร่ามศรี
|-
| อภิชาต || ปวิช เวียงนนท์
|-
| จิวก้วง || อัศนัย เทศทะวงศ์
|-
| กานต์ || ธนพล พีชะพัฒน์
|-
| อาฟ่ง || ชัชวาล เพชรวิศิษฐ์
|-
| ลี้เตียงจู (วัยเด็ก) || ด.ญ.สุภาภัสสร์ ผลเจริญรัตน์
|-
| หมอที่รักษาอาจู || กฤตภาส จันทนะโพธิ
|}
== อ้างอิง ==
== แหล่งข้อมูลอื่น ==
เตรียมเปิดฉากรักหวานและสายพันธุ์เดือดใน“ชาติเสือพันธุ์มังกร” : ch3thailand
เรื่องย่อละครชาติเสือพันธุ์มังกร : gossipstar.mthai.com
เรื่องย่อละครชาติเสือพันธุ์มังกร : manager.co.th
เรื่องย่อละครชาติเสือพันธุ์มังกร : kapook.com
ละครโทรทัศน์ไทย
ละครโทรทัศน์ไทยที่ออกอากาศตั้งแต่ พ.ศ. 2561
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2561
กีฬาในประเทศกาตาร์

กีฬาในประเทศกาตาร์ มีจุดศูนย์รวมคือกีฬาฟุตบอลโดยคนภายในประเทศให้ความสำคัญกับกีฬาประเภทนี้ นอกจากนี้ยังมีกีฬากรีฑา, บาสเกตบอล, แฮนด์บอล, วอลเลย์บอล, ขี่อูฐ, ขี่ม้า, คริกเกต และว่ายน้ำ ก็ได้รับความนิยมภายในประเทศ ในปัจจุบันมีสโมสรการแข่งขันกีฬาหลายชนิด 11 แห่งภายในประเทศ และสโมสรกีฬาเฉพาะทางอีก 7 แห่ง
การแข่งขันที่ใหญ่ที่สุดในประเทศกาตาร์ คือ เอเชียนเกมส์ 2006 ที่จัดขึ้นที่เมืองโดฮา มี 46 ชนิดกีฬา จากกีฬาทั้งหมด 39 กีฬา เมื่อวันที่ 2 ธันวาคม ค.ศ. 2010 ประเทศกาตาร์ได้รับสิทธิ์ให้เป็นเจ้าภาพในการจัดการแข่งขันฟุตบอลโลก 2022 ถือว่าเป็นประเทศแถบอาหรับครั้งแรกที่ได้จัดการแข่งขันฟุตบอลโลก
== จำนวนนักกีฬาในกีฬาต่างๆ ==

ข้อมูลเมื่อปี ค.ศ. 2010
{|
|width="10"|&nbsp;
|valign="top"|
|width="10"|&nbsp;
|valign="top"|
|}
== อ้างอิง ==
กีฬาในทวีปเอเชีย
แมกนีเซียมคาร์บอเนต

แมกนีเซียมคาร์บอเนต (Magnesium carbonate) เป็นเกลืออนินทรีย์สีขาวไม่มีกลิ่นไม่มีพิษไม่ติดไฟ ที่มีสูตรทางเคมีเป็น MgCO3 การใช้ส่วนใหญ่คือการเผาเพื่อที่จะได้แมกนีเซียมออกไซด์
== อ้างอิง ==
แมกนีเซียมออกไซด์

แมกนีเซียมออกไซด์ (Magnesium oxide) หรือแมกนีเซีย (magnesia) เป็นแร่ของแข็งสีขาว มีสูตรทางเคมีคือ MgO แมกนีเซียมออกไซด์ใช้ในห้องสมุดเพื่อให้หนังสือมีอายุยาวนานขึ้น นอกจากนี้ยังใช้เป็นฉนวนสำหรับสายไฟบางชนิดและทำให้ทนต่ออุณหภูมิสูงขึ้น แมกนีเซียมออกไซด์ยังใช้ในการรักษาอาการแสบร้อนกลางอกและท้องเสีย
== อ้างอิง ==
สารประกอบแมกนีเซียม
ออกไซด์
เฮลโลอินเทอร์เน็ต

เฮลโลอินเทอร์เน็ต (Hello Internet) เป็นพอดแคสต์เสียงที่สร้างขึ้นโดยยูทูบเบอร์เพื่อการศึกษาเบรดี ฮาราน และซีจีพี เกรย์ พอดแคสต์นี้เปิดตัวใน ค.ศ.  2014 และจนถึงเดือนกุมภาพันธ์ ค.ศ. 2020 มีการออกอากาศไป 136 ตอนที่มีลำดับเลขและ 18 ตอนที่ไม่มีลำดับเลข ปัจจุบันพอดแคสต์นี้ถูกระงับและไม่มีการใช้งานอย่างไม่มีกำหนด ผู้ฟังพอดแคสต์มีชื่อเรียกว่า "ทิมส์"
== เนื้อหา ==
พอดแคสต์นี้มีการอภิปรายเกี่ยวกับชีวิตของพวกเขาในฐานะผู้สร้างมืออาชีพสำหรับยูทูบ เนื้อหาวิดีโอล่าสุดรวมถึงความสนใจและความรำคาญ หัวข้อทั่วไปได้แก่ยูทูบ, มารยาททางเทคโนโลยี, หนังสือ, รีวิวภาพยนตร์และรายการโทรทัศน์, อุบัติเหตุเครื่องบิน, ธัชวิทยา, อนาคตศึกษา และความแตกต่างในบุคลิกภาพและการใช้ชีวิตระหว่างฮารานกับเกรย์
== อ้างอิง ==
== แหล่งข้อมูลอื่น ==
พอดแคสต์
แกลเลียมอาร์เซไนด์

แกลเลียมอาร์เซไนด์ (Gallium arsenide) เป็นสารประกอบทางเคมี สูตรทางเคมีคือ GaAs แกลเลียมอยู่ในสถานะออกซิเดชัน +3
== คุณสมบัติ ==
แกลเลียมอาร์เซไนด์ เป็นของแข็งสีเทา มีผลึกรูปร่างเป็นลูกบาศก์ ทำปฏิกิริยากับน้ำได้ช้าและรวดเร็วกับกรดที่จะทำให้เกิด arsine สามารถออกซิไดซ์ในอากาศ
== การจัดเตรียม==
ทำได้จากการทำปฏิกิริยาระหว่างอาร์เซนิกไตรคลอไรด์หรือสารหนูกับแกลเลียม
== การใช้ ==
แกลเลียมอาร์เซไนด์ส่วนใหญ่จะใช้เป็นเซมิคอนดักเตอร์ ดีกว่าซิลิกอนในหลายอย่าง เป็นเซมิคอนดักเตอร์ที่ทำได้เร็วกว่าและใช้พลังมากกว่า LED ที่ใช้แกลเลียมอาร์เซไนด์มีประสิทธิภาพ ในขณะที่ซิลิกอนถูกกว่า ซิลิกอนไดออกไซด์เป็นตัวฉนวนที่ดี แกลเลียมอาร์เซไนด์ไม่ได้เป็นฉนวนที่ดีอย่างซิลิกอน เซมิคอนดักเตอร์แบบซิลิกอนยังใช้พลังงานน้อยกว่าแกลเลียมอาร์เซไนด์
== อ้างอิง ==
เหรียญครึ่งเซนต์ (เนเธอร์แลนด์)

เหรียญครึ่งเซนต์ เป็นเหรียญของเนเธอร์แบนด์ที่ใช้ตั้งแต่ปี 1818 ถึง 1940 เป็นเหรียญที่มีขนาดเล็กที่สุดของเนเธอร์แลนด์จนกระทั่งยกเลิกการใช้หลังจากที่เยอรมันยึดครองเนเธอร์แลนด์ในปี 1940 มีชื่อเล่นว่า "Halfje" (คำต่อท้าย -je เป็นอุปสรรคภาษาดัตช์เพื่อแสดงความเล็กคล้ายกับ -ie ภาษาอังกฤษ)
== เหรียญ ==
== อ้างอิง ==
เหรียญหนึ่งเซนต์ (เนเธอร์แลนด์)

เหรียญหนึ่งเซนต์ เป็นเหรียญที่ใช้ในราชอาณาจักรเนเธอร์แลนด์ระหว่าง 1817 ถึง 1980 เหรียญนี้มีมูลค่า 1 เซนต์หรือ 1/100 ของกิลเดอร์ดัตช์
== เหรียญ ==
== อ้างอิง ==
เหรียญสองเซนต์ครึ่ง (เนเธอร์แลนด์)

เหรียญสองเซนต์ครึ่ง เป็นเหรียญที่ใช้ในราชอาณาจักรเนเธอร์แลนด์ระหว่าง 1818 ถึง 1942 เหรียญทั้งหมดถูกหลอมในยูเทรกต์
== เหรียญ ==
== ภาพ ==
ไฟล์:2,5centmunt.jpg|
ไฟล์:2,5centkop.jpg|
== อ้างอิง ==
ภาษาตาฮีตี

ภาษาตาฮีตี (Reo Tahiti เป็นส่วนหนึ่งของ Reo Mā&#x2019;ohi ภาษาในเฟรนช์พอลินีเชีย) เป็นภาษาโพลีเนเซีย มักพูดอยู่ในหมู่เกาะโซไซเอตีในเฟรนช์พอลินีเชีย
เนื่องจากภาษาตาฮีตีไม่มีรูปเขียนก่อนการมาของชาวอาณานิคมตะวันตก กลุ่มมิชชันนารีในสมาคมมิชชันนารีลอนดอนในช่วงต้นคริสต์ศตวรรษที่ 19 เป็นคนกลุ่มแรกที่ถอดเสียงภาษาพูดนี้
==อ้างอิง==
ตาฮีตี
ตาฮีตี
กลุ่มภาษาพอลินีเชีย

กลุ่มภาษาพอลินีเชีย เป็นกลุ่มภาษาที่มีการพูดในพอลินีเชีย เป็นกลุ่มย่อยของตระกูลภาษาออสโตรนีเซียนในแขนงโอชีแอนิก มีประมาณสี่สิบภาษา ซึ่งแต่ละภาษามีความใกล้เคียงกันมาก โดยเฉพาะอย่างยิ่งคำศัพท์
== อ้างอิง ==
ตระกูลภาษาออสโตรนีเซียน
Abrus

Abrus เป็นสกุลของพืชดอก ประกอบด้วย 13-18 สปีชีส์ แต่เป็นสปีชีส์ที่รู้จักกันมากที่สุดคือมะกล่ำตาหนู (A. precatorius) เมล็ดที่เป็นพิษสูงของสปีชีส์นี้ถูกนำมาใช้ในการทำเครื่องเพชรพลอย
== สปีชีส์ ==
Abrus aureus  (Madagascar)
Abrus baladensis  (Somalia)
Abrus bottae  (Saudi Arabia, Yemen)
Abrus canescens  (Africa)
Abrus cantoniensis Hance (China)
Abrus diversifoliatus  (Madagascar)
Abrus fruticulosus  (India)
Abrus gawenensis  (Somalia)
Abrus laevigatus  (Southern Africa)
Abrus longibracteatus  (Laos, Vietnam)
Abrus madagascariensis  (Madagascar)
Abrus parvifolius  (Madagascar)
Abrus precatorius L. - Jequirity (Africa, Australia, Southeast Asia)
Abrus pulchellus  (Africa)
Abrus sambiranensis  (Madagascar)
Abrus schimperi  (Africa)
Abrus somalensis  (Somalia)
Abrus wittei  (Zaire)
== อ้างอิง ==